recursal/SuperWikiNEXT-32B huggingface dataset:
**திக்பாலகர்கள்**(दिक्पाल) திசைகளை காப்பவர்கள் ஆவார். வடமொழியில் *திக்*(दिक्) என்றால் திசை என்று பொருள், *பாலகர்*(पाल) என்றால் காப்பவர்கள் என்று பொருள். எனவே திசைகளை காப்பவர்கள் *திக்பாலகர்கள்* என அழைக்கப்பட்டனர். எட்டுதிக்குகளை காப்பவர்களை மொத்தமாக ***அஷ்டதிக்பாலகர்கள்*** என அழைப்பர். எட்டுதிக்குகளுடன் ஊர்த்துவம்(மேல்) மற்றும் அதம்(கீழ்) திக்குகளை காப்பவர்களையும் சேர்த்து ***தசதிக்பாலகர்கள்*** எனவும் அழைப்பதுண்டு. 

இந்து மதத்தில், திக்பாலகர்களின உருவங்களை கோவில் கோபுரங்கள், வாயில்கள், கூரைகள் மற்றும் சுவர்களில் காணலாம்.

தசதிக்பாலர்கள்
--------------

***தசதிக்பாலர்களின்*** பட்டியல் கீழே கொடுக்கப்பட்டுள்ளது:

| பெயர் | திசை | மந்திரம் | ஆயுதம் | துணை | கிரகம் |
| --- | --- | --- | --- | --- | --- |
| குபேரன் | வடக்கு | ஓம் ஷம் குபேராய நம: ॐ षं कुभेराय नमः |  கதாயுதம் | குபேரஜாயை | சந்திரன் |
| யமன் | தெற்கு | ஓம் மம் யமாய நம: ॐ मं यमाय नमः | தண்டம் | வராகஜாயை | குரு |
| இந்திரன் | கிழக்கு | ஓம் லம் இந்திரயா நம: ॐ लं इन्द्राय नमः | வஜ்ஜிராயுதம் | சசி(शची) | சூரியன் |
| வருணன் | மேற்கு | ஓம் வம் வருணாய நம: ॐ वं वरुणाय नमः | பாசம்(पाशं) | வாருணஜாயை | சுக்கிரன் |
|  ஈசானன் | வடகிழக்கு | ஓம் ஹம் ஈசானாய நம: ॐ हं इशानाय नमः | திரிசூலம் | ஈசானயஜாயை |  ராகு |
| அக்னி | தென்கிழக்கு | ஓம் ரம் அக்னயே நம: ॐ रं अग्नये नमः | சக்தி | சுவாகா தேவி | செவ்வாய் |
| வாயு பகவான் | வடமேற்கு | ஓம் யம் வாயுவே நம: ॐ यं वायुवे नमः | அங்குசம் | வாயுஜாயை | சனி |
| நிருதி | தென்மேற்கு | ஓம் க்ஷம் ராக்ஷசாய நம: ॐ क्षं राक्षसाय नमः | கட்கம்(வாள்) | கட்கி | புதன் |
| பிரம்மன் | ஊர்த்துவம் | ஓம் ஹ்ரிம் பிரம்மணே நம: ॐ ह्रिं ब्रह्मणे नमः | தாமரை மலர் | சரஸ்வதி | கேது |
| விஷ்ணு | அதம் | ஓம் நமோ நாரயாணாயா: ॐ नमो नारायणाय | சக்கரம் | லக்ஷ்மி | லக்னம் |

திசைகளின் பெயர்கள்
------------------

இந்து சாஸ்திரங்களில் திசைகளின் பெயரை அந்தந்த திசைகளின் அதிபதிகளை வைத்து கூறுவதுண்டு. அதாவது வடகிழக்கு திசையினை ஈசானியம் என்றும் தென்கிழக்கு திசையினை அக்னேயம் என்று திசைக்குறிய திகபாலர்களின் பெயர்களை வைத்து அழைப்பதுண்டு. இந்த முறை வாஸ்து சாஸ்திரத்தில் முக்கியமாக காணப்படுகிறது.

லோகபாலர்கள்
-----------

இந்து மதத்தில் நான்கு பெரும் திசையை காப்பவர்கள் லோகபாலர்கள் என அழைக்கப்படுகின்றனர். 

* குபேரன் (வடக்கு)
* யமன் (தெற்கு)
* இந்திரன் (கிழக்கு)
* வருணன் (மேற்கு)

இந்த லோகபாலர்களின் சிலைகளை கோபுரவாசல்களின் வைப்பது வழக்கம்

இவற்றையும் பார்க்கவும்
----------------------

* சதுர்மகாராஜாக்கள்

மேற்கோள்கள்
-----------

விக்கிமீடியா பொதுவகத்தில்,  
 ***திக்பாலர்கள்***   
என்பதின் ஊடகங்கள் உள்ளன. 

* Dictionary of Hindu Lore and Legend (ISBN 0-500-51088-1) by Anna Dallapiccola

* The Gods of the Directions in Ancient India. Origin and Early Development in Art and Literature (until c. 1000 A.D.), Berlin: Dietrich Reimer 2001 (ISBN 3-496-02713-4) by Corinna Wessels-Mevissen
**இயங்கா கடற்படை** (*Fleet in being*) என்பது துறைமுகத் தளங்களை விட்டு வெளியேறாமலேயே ஒரு கடற்பகுதியில் ஆதிக்கம் செலுத்தும் கடற்படைப் பிரிவினைக் குறிக்கிறது. இத்தகு கடற்படைகள் ஒரு கடற்பகுதியில் நிறுத்தப்பட்டிருந்தால், இவற்றை சமாளிக்க எதிர் தரப்பினர் இன்னொரு கடற்படையை அங்கு அனுப்பும் நிலை உருவாகும். இயங்கா கடற்படைகள் துறைமுகங்களை விட்டு வெளியேறி கடற்பகுதியில் பயணித்தால், எதிர் தரப்புடன் மோதல்கள் நிகழலாம். இதில் வெற்றி என்பது உறுதி கிடையாது. ஆனால் அவ்வாறு உண்மையில் வெளியேறாமல் தளங்களிலேயே தங்கிவிட்டால், அதன் அச்சுறுத்தல் ஒன்றே, சுற்றுப்புற கடற்பகுதிகளில் ஆதிக்கம் செலுத்த உதவும். இதனை பயன்படுத்திக் கொண்டு எதிர் தரப்பினை எதிர்வினையாற்றச் செய்யலாம்.

இக்கோட்பாடு 1690ல் முதன் முதலில் அறிமுகப்படுத்தப்பட்டது. பிரித்தானிய அட்மைரல் டோரிங்க்டன் பிரபு இதனை அறிமுகப்படுத்தினார். தனது கடற்படையினை விட பலம் வாய்ந்த பிரெஞ்சு கடற்படையுடன் மோதுவதற்கு பதில், துறைமுகத்தில் இருப்பது சிறந்த உத்தி என்று கண்டறிந்தார். எதிர் தரப்பு துறைமுகத்தை நேரடியாகத் தாக்கத் தயங்கும் ஆனால் வேறு இடங்களுக்கும் செல்ல இயலாது (அப்படி சென்று விட்டால் மீண்டும் துறைமுகத்தை விட்டு வெளியேறி கடலில் ஆதிக்கம் செலுத்தலாம்). துறைமுகத்தில் இருக்கும் கடற்படைக்கு கூடுதல் பாதுகாப்பு என்ற அடிப்படையில் இக்கோட்பாடு செயல்பட்டது. ஆனால் வான்படைகளின் வளர்ச்சிக்குப் பின்னர் இக்கூற்று பொய்யானது. துறைமுகத்தில் உள்ள கப்பல்களை வானூர்திகள் எளிதில் தாக்கி அழிக்கும் நிலை உருவானது.

மேற்கோள்கள்
-----------

1. ↑  Maltby 1994, ப. 160
2. ↑  Brock, P. W. (5 November 2003) [1961]. "A Fleet in Being". Kipling Society. 2019-09-17 அன்று பார்க்கப்பட்டது.
3. ↑  Wennerholm & Schyldt 2000 citing Keaney, Thomas A.; Eliot A. Cohen (1996). *Revolution in Warfare? Air Power in the Persian Gulf*. Annapolis, Md.: Naval Institute Press. பக். 48. பன்னாட்டுத் தரப்புத்தக எண்:9781557501318. இணையக் கணினி நூலக மையம்:474862170.
**பாகோடு இயேசுவின் திரு இருதய ஆலயம்** மார்த்தாண்டம் மற்றும் பாகோடு சுற்றுவட்டார பகுதிகளில் மிகவும் பழமையான கோவில் ஆகும். இக்கோவிலானது 1933 ல் துவங்கப்பட்டது.

வரலாறு
------

கிபி 1930 ம் ஆண்டு கொல்லம் மறை மாவட்டத்திலிருந்து பிரிந்து கோட்டார் மறை மாவட்டம் உதயமான காலத்தில், பாகோடு பகுதியில் உள்ள சில நல்லுள்ளங்களின் முயற்சியால், இப்பகுதியில் கத்தோலிக்க திருச்சபை வளரத் தொடங்கியது. 1933 ம் ஆண்டு திரித்துவபுரம் பங்குத்தந்தை அருட்பணி தனிஸ்லாஸ் மரியா தலைமையில் பங்கின் சில நல்லுங்களின் துணையுடன் மறைபரப்புப் பணி தீவிரமடைந்தது. 

1937 ல் ஆயர் மேதகு லாரன்ஸ் அவர்கள் கோட்டார் ஆயராக இருந்த போது  மாதிக்காவிளை என்ற இடத்தில் ஓலைக் கொட்டகை அமைக்கப்பட்டு, திரித்துவபுரத்தின் கிளைப் பங்கு என்ற தகுதியைப் பெற்றது. பின்னர் இவ்வாலயம் தற்போதைய ஆலயத்தின் வடக்குப் பகுதிக்கு மாற்றப்பட்டு **பொற்றை கோயில்** என மக்களால் அழைக்கப்பட்டது. 

குருகுல முதல்வர் அருட்பணி வின்சென்ட் அவர்களால் புதிய ஆலயத்திற்கு அடிக்கல் நிறுவப்பட்டு 1939 ம் ஆண்டு ஆலயம் கட்டி முடிக்கப்பட்டு, புதிய ஆயர் மேதகு T. R ஆஞ்ஞிசாமி அவர்களால் அர்ச்சிக்கப் பட்டது. 

தற்ப்போது குழித்துறை மறைமாவட்டம் த்தின் கீழ் செயல்பட்டு வருகிறது. 

இயேசுவின் திரு இருதய ஆலயம், பாகோடு

சான்றுகள்
---------

1. ↑  "110 இயேசுவின் திரு இருதய ஆலயம், பாகோடு". *ஆலயம் அறிவோம்-church.catholictamil.com*. 30 சனவரி 2021 அன்று பார்க்கப்பட்டது.
2. ↑
**இந்திய சாம்பல் இருவாச்சி** (*Indian Grey Hornbill*)(*ஓசிசெரோசு பைரொசிடிரசு*) இந்தியத் துணைக்கண்டத்தில் பொதுவாகக் காணப்படும் ஓர் இருவாச்சி இனப்பறவை. இது ஒரு மரவாழ் பறவையாகும். மேலும் இணையுடனே பொதுவாகக் காணப்படும். இதன் உடல் முழுவதுமுள்ள சிறகுகள் சாம்பல் நிறத்திலும் வயிற்றுப் பகுதி சற்று வெளிர் சாம்பல் நிறத்திலோ அல்லது வெண்ணிறத்திலோ இருக்கும். இப்பறவை இரண்டு அடி நீளம் இருக்கும்.

கண்ணைச் சுற்றியிருக்கும் வரிகள் (iris) சிவப்பு வண்ணத்தில் இருக்கும். இளம் பறவைகளுக்கு நல்ல சிகப்பாகவும், வளர்ந்த பறவைகளில் பெண் பறவைக்கு சற்று வெளிர் சிகப்பிலும் ஆண் பறவைக்கு கண்ணைச் சுற்றிய பாகம் ஆழ்ந்த சாம்பல் நிறத்திலுமாக இருக்கும்.

மேலும் ஆண்பறவைகளுக்கு அலகின் மேல் அலகைப் போலவே கெட்டியான சற்றே நீண்ட (போர்வீரர்கள் அணிவது போன்ற) தலைக்கவசம் (casque) காணப்படும். பெண்பறவைகளுக்கு நீளம் குறைவான சற்றே கூர்மையான தலைக்கவசம் இருக்கும். இளம் பறவைகளின் அலகிற்கு மேல் இது காணப்படாது

இவற்றின் இனப்பெருக்கக் காலம் ஏப்ரல் முதல் ஜூன் வரையிலும். ஒன்றிலிருந்து ஐந்து வரையிலும் ஒரே மாதிரியான வெண்ணிற முட்டைகளை இடும். உயர்ந்த மரங்களில் காணப்படும் பொந்துகளில் கூடுகளை அமைக்கும். வசதியாகக் கிடைக்கவில்லை என்றால், சற்றே குழிந்த சிறிய பொந்துகளைக் தம் வலுவான அலகுகளால் கொத்திக் கொத்திக் கூடுகளை உருவாக்கிக் கொள்ளும்.

இவை முட்டைகளை அடைகாத்துக் குஞ்சுகளைப் பொரிக்கும் முறை ஆச்சரியமும் சுவாரஸ்யமும் நிறைந்தது.

பெண் பறவை மரப்பொந்தின் உள்ளே சென்று கொண்டு பொந்தின் வாயிலை தனது எச்சக் கழிவினாலும், ஆண் பறவை கொண்டு வந்து தரும் சிறு கழிமண் உருண்டைகளைக் கொண்டும் மூடி விடும். நீள வாக்கில் ஒரு சிறு பிளவை மட்டும் விட்டு வைக்கும். ஆண் பறவை இதன் வழியாகவே அதற்கு உணவைக் கொண்டு கொடுக்கும். இப்படியாகக் கூட்டுக்குள் தன்னை அடைத்துக் கொள்ளும் பெண்பறவை அதுகாலமும் பறக்க உதவிய தனது சிறகுகளை முட்டைகளின் மேல் உதிர்த்து அடை காத்து குஞ்சுகளைப் பொரிக்கும். குஞ்சுகள் ஓரளவுக்கு இளம்பறவையாக வளரும் அதே நேரத்தில் பெண்பறவையின் சிறகுகளும் மீண்டும் வளர்ந்து விடும். அந்த நேரத்தில் மரப் பொந்தின் வாயிலை உடைத்துக் கொண்டு அவை வெளியே வரும்.
இவை முற்றிலும் மரம் வாழ் (arboreal) பறவைகள். எப்போதேனும் கனிகளைக் கொத்தவும், கூடு அடைக்கும் காலத்தில் களிமண் உருண்டைகளைச் சேகரிக்கவுமே நிலத்தில் அமரும். பல விதக் கனிகளோடு, சிறு பூச்சிகள், ஓணான்கள், தேள்கள், சிறு பறவைகள் (குறிப்பாக கிளிக் குஞ்சுகள்) ஆகியவற்றையும் இரையாக்கிக் கொள்ளும். பிற முதுகெலும்பிகளுக்கு விஷமாகக் கூடிய அரளிக் கனிகள் இவை விரும்பி உண்ணும் தீனியாக இருக்கிறது.

மேற்கோள்கள்
-----------

1. ↑  "*Ocyceros birostris*". *பன்னாட்டு இயற்கைப் பாதுகாப்புச் சங்கத்தின் செம்பட்டியல் பதிப்பு 2008*. பன்னாட்டு இயற்கைப் பாதுகாப்புச் சங்கம். 2009.

படங்கள்
-------

* பெண் (அ) இளம் இருவாச்சிபெண் (அ) இளம் இருவாச்சி
* உத்தராகண்டம், இந்தியாவில்உத்தராகண்டம், இந்தியாவில்
* மொகாலி, பஞ்சாப், இந்தியாவில்மொகாலி, பஞ்சாப், இந்தியாவில்
* ஜானக்பூர், நேபாளத்தில்ஜானக்பூர், நேபாளத்தில்

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q223574
* விக்கியினங்கள்: Ocyceros birostris
* ADW: Ocyceros\_birostris
* ARKive: ocyceros-birostris
* Avibase: FD5AD57FF70E36E3
* BirdLife: 22682429
* ஈபேர்டு: inghor2
* EoL: 1048408
* GBIF: 2475923
* iNaturalist: 5540
* IRMNG: 10593309
* ITIS: 554419
* IUCN: 22682429
* என்.சி.பி.ஐ: 1303092
* Xeno-canto: Ocyceros-birostris

 |
**இரட்டை நிலை உளவாளி** (*Double Agent*) என்பவர் ஒரு நாட்டின் உளவுத்துறை ஒற்றனாக இருந்து கொண்டே, அந்நாட்டின் மீது இன்னொரு நாட்டுக்காக வேவு பார்ப்பவர். உளவுத்துறையின் ஒரு பிரிவாகிய எதிர்-உளவுத்துறை (Counter Intelligence) இத்தகு இரட்டை நிலை ஒற்றர்களைக் கண்டுபிடிப்பதில் கவனம் செலுத்துகிறது. ஒரு இரட்டை நிலை உளவாளியை புதிதாக உருவாக்க இரு வழிகள் உள்ளன - தன்னாட்டு உளவாளியை எதிரி நாட்டு உளவுத்துறையில் தந்திரமாகச் சேர்த்து விட்டு அவர் மூலம் தகவல்களைப் பெறுவது ஒரு வழி. எதிரி நாட்டு உளவாளி ஒருவரை தம் பக்கத்துக்கு (ஆசை காட்டியோ, பயமுறுத்தியோ அல்லது நயமாகப் பேசியோ) இழுப்பது இன்னொரு வழி. தகவல்களை சேகரிப்பது தவிர வேண்டுமென்றே எதிரிக்கு தவறான தகவல்களைத் தரவும் இரட்டை நிலை ஒற்றர்கள் பயன்படுகிறார்கள்.

மேற்கோள்கள்
-----------

1. ↑  "Definition of DOUBLE AGENT". merriam-webster.com. 21 February 2018 அன்று பார்க்கப்பட்டது.
2. ↑  Witt, Carolinda (November 2017). *Double Agent Celery*. Barnsley, UK: Pen & Sword Books. பன்னாட்டுத் தரப்புத்தக எண்:9781526716149. .  pp. 182-186
3. ↑  García, Juan Pujol; West, Nigel (2011). "Childhood". *Operation Garbo: The Personal Story of the Most Successful Spy of World War II*. Biteback Publishing. பன்னாட்டுத் தரப்புத்தக எண்:9781849546256. .
**சார் பேட்** என்பது பல்வேறு நாட்டுப்புற கலைஞர்கள் மற்றும் பாடகர்கள் குழுவால் நிகழ்த்தப்படும் 400 ஆண்டுகள் பழமையான ஒரு பாரம்பரிய கலை நிகழ்ச்சியாகும், சார் பேட் என்பதற்கு **நான்கு சரணங்கள்** என்பதே அர்த்தமாகும். இது நாட்டுப்புறக் கதைகள் மற்றும் கலை நிகழ்ச்சிகளின் ஒரு வடிவமாகும். இன்றளவும் முக்கியமாக ராம்பூர் (உத்தர பிரதேசம்), டோங்க் (ராஜஸ்தான்), போபால் (மத்திய பிரதேசம்) மற்றும் ஹைதராபாத் (ஆந்திர பிரதேசம்) ஆகிய இடங்களில் நிகழ்த்தப்பட்டு வருகிறது. சங்கீத நாடக அகாடமி இதை ஒரு பாரம்பரிய நாட்டுப்புற கலை வடிவமாக அங்கீகரித்துள்ளது.

தோற்றம்
-------

**சார் பேட்** என்ற வார்த்தையின் தோற்றம் பாரசீக மொழியில் இருந்து தோன்றியுள்ளதை எளிதாக அறியலாம். ஏனெனில் அங்கு அது நான்கு-சரணங்கள் கொண்ட கவிதையைக் குறிக்கிறது, மட்டுமல்லாமல் ஒவ்வொரு சரணமும் நான்கு வரிகளால் ஆனது. அரேபிய வம்சாவளியைச் சேர்ந்த டாஃப் என்ற தாள வாத்தியத்துடன் இந்த வகை கவிதை பாடப்படுகிறது.  இந்த கவிதை வடிவம் அரேபியாவில் 7 ஆம் நூற்றாண்டில் இருந்தே *ராஜீஸ்* என்ற பெயருடன் உள்ளது.  இந்த கலை வடிவம் பெர்சியாவிலிருந்து ஆப்கானிஸ்தான் வழியாக இந்தியாவிற்கு கடத்தப்பட்டது. முகலாய இராணுவத்தில் பணியாற்றிய ஆப்கானியர்கள் இந்த கலையை இந்தியாவிற்கு கொண்டு வந்தனர் என்பதை பெரும்பாலும் ஆதாரமாக ஏற்றுக்கொள்ளப்படுவார்கள் .

தொகுப்பு
--------

ஆரம்பத்தில், இந்த கவிதைகள் பாரசீக மற்றும் பஷ்து மொழிகளில் இயற்றப்பட்டாலும் பின்னர் அது உருது மொழியிலும் கூட  இயற்றப்பட்டது. அப்படியாக இதன் தன்மை படிப்படியாக உள்ளூர் கலாச்சாரத்தையும் ஏற்றுக்கொண்டு அதனுள் உட்பொதிக்கப்பட்டது அதுமட்டுமல்லாமல் பழங்குடி மற்றும் நாட்டுப்புற மக்களிடமிருந்து அதன் பழமொழிகளை கடன் வாங்கத் தொடங்கி இந்த கவிதை வடிவத்தில் உள்வாங்கியது. "சார் பேட்" கவிதை உருது கஜலின் அதே உணர்வுப்பூர்வமான தன்மையை நான்கு வரிகளிலும், அதன் நான்கு சரணங்களிலும் வெளிப்படுத்துகிறது.

தற்போதைய கலைஞர் குழுக்கள்
-------------------------

* உத்தரபிரதேசத்தில் உள்ள ராம்பூரில் இருந்து பாப்பன் சுல்தானி இசை நிகழ்ச்சி.
* ராஜஸ்தானின் டோங்கில் இருந்து பாட்ஷா கான் மற்றும் குழு.
* மசூத் ஹஷ்மி மற்றும் குழுவினர் மத்திய பிரதேசத்தில் உள்ள போபாலைச் சேர்ந்தவர்கள்.
* தெலுங்கானாவின் ஹைதராபாத்தில் இருந்து சில உள்ளூர் குழுக்கள்.

கலையின் சாரம்
-------------

பொதுவாக, **சார் பேட்** என்பது போர், வீரம், காதல் மற்றும் சில சமயங்களில் ஆன்மீகம் பற்றி விவரிக்கும் நான்கு சரணங்களைக் கொண்ட ஒரு நீண்ட கவிதையாகும். ஆரம்ப காலகட்டத்தில் இது சூஃபி ஆன்மீகத்தின் கருப்பொருளைக் கொண்டிருந்தது, பின்னர் படிப்படியாக சமூக மற்றும் அரசியல் பிரச்சினைகள் பற்றிய கருப்பொருளின் மேலாதிக்கம் ஓங்கி கவிதைகளில் வெளிப்பட தொடங்கியது.

மேற்கோள்கள்
-----------

1. 1 2  "Enjoy "Chaar Bayt" poetry this weekend". *The Hindu*. 17 December 2008.. பார்த்த நாள்: 27 June 2018. "Enjoy "Chaar Bayt" poetry this weekend". *The Hindu*. 17 December 2008. Retrieved 27 June 2018.
2. ↑  :: Parampara Project | Performing arts of Uttar Pradesh
3. ↑  Chaar-Bayt பரணிடப்பட்டது 14 சூலை 2014 at the வந்தவழி இயந்திரம்
**ஆர். ராஜலட்சுமி** (*R. Rajalakshmi*) ஓர் இந்திய அரசியல்வாதி. இவர் தமிழ்நாடு மாநிலத்தின் முன்னாள் சட்ட மன்ற உறுப்பினர் ஆவார். இவர் அனைத்திந்திய அண்ணா திராவிட முன்னேற்றக் கழகம் (அதிமுக) கட்சி சார்பாக சென்னை மாவட்டத்தின் ஒரு பகுதியான மயிலாப்பூர் (சட்டமன்றத் தொகுதியில் 2011 தமிழ்நாடு சட்டமன்றத் தேர்தலில் போட்டியிட்டு வெற்றிபெற்று தமிழ்நாட்டின் பதினான்காவது சட்டமன்றத்தின் உறுப்பினர் ஆனார்.

2016 சட்டமன்றத் தேர்தலில் இத்தொகுதியில் ஆர். நடராஜ் என்பவர் வெற்றிபெற்றார். 2015ல் சென்னையில் ஏற்பட்ட வெள்ளப்பெருக்கின்போது உடனடியாக முழுஆற்றலுடன் செயல்படாமல் பொறுப்பற்று இருந்த காரணத்தினால் 2016 ஆம் ஆண்டு நடந்த சட்டமன்றத் தேர்தலில் வேட்பாளராகத் தேர்வு செய்யப்படாத பதின்மூன்று அதிமுக சட்ட மன்ற உறுப்பினர்களில் ஆர். ராஜலஷ்மியும் ஒருவர் ஆவார்.

மேற்கோள்கள்
-----------

1. ↑  "List of MLAs from Tamil Nadu 2011" (PDF). Government of Tamil Nadu. 2012-03-20 அன்று மூலம் (PDF) பரணிடப்பட்டது. 2017-04-26 அன்று பார்க்கப்பட்டது.
2. ↑  "15th Assembly Members". Government of Tamil Nadu. 2016-08-22 அன்று மூலம் பரணிடப்பட்டது. 2017-04-26 அன்று பார்க்கப்பட்டது.
3. ↑  Kotteswaran, C. S. (5 April 2016). "MLAs in flood-hit areas denied tickets". *Deccan Chronicle*.. பார்த்த நாள்: 2017-05-05.
**பிரங்கி அல்லது பிரெங்கி ஆறு** (*Bringhi River*) இந்தியாவின் சம்மு காசுமீர் மாநிலத்தில் உள்ள அனந்தநாக்கு நகரத்தில் பாயும் ஒரு ஆறு ஆகும். அனந்த்நாக், ஆச்சி டான்டரில் ஜீலம் ஆற்றிற்கு நீரளிப்பதற்கு முன்பு மொத்தம் 30 கிலோமீட்டர்கள் (19 மைல்) பாய்கிறது. நவ்பக்கு ஓடை, அகலான் காடோல் ஓடை மற்றும் டாக்சம் ஓடை ஆகிய மூன்று நீரோடைகளின் சங்கமத்தால் பிரெங்கி ஆறு உருவாகிறது. நவ்பக்கு நீரோடை சுமார் 12000 அடி உயரம் கொண்ட மார்கன் உச்சி பனிப்பாறைகளிலிருந்து உருவாகிறது. இதே போல தக்சம் நீரோடை அனந்த்நாக்கு மாவட்டத்தில் உள்ள சிந்தன் பனிப்பாறைகளில் இருந்து உருவாகிறது. இந்த ஆறு தக்சமில் செங்குத்தானதாகவும் ஊடாகச் செல்லும் ஆற்றையும் உடைய ஒடுக்கமான பள்ளத்தாக்கு (2,438 மீட்டர் (7,999 அடி) உயரம்) வழியாக செல்கிறது. ஜீலம் ஆற்றின் துணை ஆறுகளில் ஒன்றான கோகர்நாக்கு ஆறு பிருங்கி ஆறு பள்ளத்தாக்கில் உள்ளது. தேவல்காம் கிராமத்தில் சுண்ணாம்புக் கல்லின் பிளவுகளில் காணாமல் போகும் பிரெங்கி ஆறுதான் அச்சாபல் நீரூற்றின் உண்மையான ஆதாரம் என்று சர் வால்டர் லாரன்சு தனது தி வேலி ஆஃப் காசுமீர் என்ற புத்தகத்தில் எழுதியுள்ளார். சமீபத்தில் வந்தேவெல்கம் என்ற இடத்தில் ஆற்றில் ஒரு மூழ்கும் துளை தோன்றி நீரின் முழு ஓட்டத்தையும் உறிஞ்சியது. இந்த ஆற்றில் மூழ்கும் துளை தோன்றியது இது இரண்டாவது முறையாகும்.

மேற்கோள்கள்
-----------

1. ↑  "Kashmir - Excursions". Peace Kashmir. 17 மார்ச் 2014 அன்று மூலம் பரணிடப்பட்டது. 19 February 2014 அன்று பார்க்கப்பட்டது.
2. ↑  Gul, Khalid (16 July 2011). "Govt yet to bring Daksum, Sinthan Top on tourist map". Greater Kashmir. 22 February 2014 அன்று மூலம் பரணிடப்பட்டது. 19 February 2014 அன்று பார்க்கப்பட்டது. ... Kokernag, the heart of Brengi river valley ...
3. ↑  "Kokernag". *Official Website of Jammu & Kashmir Tourism*. 19 February 2014 அன்று மூலம் பரணிடப்பட்டது. 19 February 2014 அன்று பார்க்கப்பட்டது. Botanical Garden ... is located in the center of Bringhi valley in Kokernag
Waterfall in சார்க்கண்டு, இந்தியாவார்ப்புரு:SHORTDESC:Waterfall in சார்க்கண்டு, இந்தியா
**உஸ்ரி அருவி**(*Usri falls*), இந்தியாவின் சார்க்கண்டு மாநிலத்தில் கிரீடீஹ் மாவட்டத்தில் அமைந்துள்ள அருவியாகும். இது மிகவும் பிரபலமான சுற்றுலாத்தளமாகும். உஸ்ரி என்பதற்கு "அழகின் பிறப்பிடம்" என்று பொருள்.

அமைவிடம்
--------

உஸ்ரி அருவியானது கிரீடீஹ் நகரத்தின் கிழக்குப்பகுதியிலிருந்து 13 கிலோமீட்டர் (8.1 மைல்) தொலைவில், துண்டிக்கு செல்லும் சாலையில் உள்ளது. வாடகையூர்திகள், குதிரை வண்டிகள், ஆட்டோ ரிக்சாக்கள் (தானி) இந்தப்பகுதியில் உள்ளன.

அமைப்பு
-------

உஸ்ரி ஆறு பராக்கர் ஆற்றின் துணையாறு ஆகும், மிகவும் செங்குத்தான சரிவான பக்கங்களையுடைய ஆழமான பள்ளத்தாக்கில் பாய்கிறது. உஸ்ரி அருவி 12 மீட்டர் (39 அடி) உயரத்தில் 3 சிறு அருவிகளாகப் பிரிந்து விழுகிறது. இது அடர்ந்த காடுகளால் சூழப்பட்டுள்ளது.

இந்தப்பகுதி கடினமான பாறைகளைக் கொண்ட சிக்கலான அமைப்பினைக் கொண்டிருக்கிறது. சில பாறைகள் பெரும் வடிவம் கொண்ட பகுதிகளாகப் பிளக்கப்பட்டு, அவை பளபளப்பாக மெருகிடப்பட்டு, பல வண்ணங்கள் பூசப்பட்டுள்ளது. அருவியைத் தாண்டிய பிறகு ஆற்றுப்படுக்கையின் தன்மை மாறிவிடுகிறது. கீழ்ப்பகுதி தட்டையான அதிக பரப்புடையது, இது ஆற்றுப் பள்ளத்தாக்காக வடிவம் பெறுகிறது .
இந்த இடத்துடன் கண்டோலி அணைக்கட்டு மற்றும் பரஸ்நாத் மலையுடன் இணைத்து, ஒரு முக்கியமான சுற்றுலாத்தளமாக மாற்றுவதற்கு தேவையான அனைத்து முயற்சிகளையும் அரசாங்கம் மேற்கொண்டு இருக்கிறது .

இதையும் காண்க
-------------

* இந்திய அருவிகளின் பட்டியல்
* விக்கிச்செலவில் செலவு வழிகாட்டி: Giridih

மேற்கோள்கள்
-----------

1. 1 2  "Giridih Tourism". Official Website of Giridih. 7 March 2012 அன்று பார்க்கப்பட்டது.
2. ↑  "Jharkhand Fast Facts". *Jharkhand*. Envis Centre on Ecotourism, Govt of India. 7 பிப்ரவரி 2012 அன்று மூலம் பரணிடப்பட்டது. 7 மார்ச்சு 2012 அன்று பார்க்கப்பட்டது.
3. 1 2  Dr. B.R. Kishore, Dr. Shiv Sharma (2008). *India - A Travel Guide*. Diamond Pocket Books (P) Ltd. பக். 302. பன்னாட்டுத் தரப்புத்தக எண்:9788128400674. .
4. 1 2  "Giridih attractions". sulekha.com. 2010-04-17 அன்று பார்க்கப்பட்டது.
[*தொடர்பிழந்த இணைப்பு*]
5. ↑  "Usri Falls". india9.com. 2010-04-20 அன்று பார்க்கப்பட்டது.
6. ↑  Sharma, Hari Shanker. *Perspectives in geomorphology, Volume 1 By Hari Shanker Sharma*.. பார்த்த நாள்: 2010-04-17.
7. ↑  "Ire over park entry fee". *The Telegraph (Calcutta)*. January 10, 2008. .
8. ↑  Prasad, Basudeo (1 January 2009). "Sustainable eco-tourism development: A case study of Jharkhand state". *Spectrum* **1** (1): 62.. பார்த்த நாள்: 6 April 2012.
**டோலிகஞ்ச் ரயில் நிலையம்** (*Tollygunge railway station*) கொல்கத்தா புறநகர் இரயில் நிலையம், பட்ஜ் பட்ஜ் கிளைப் பாதையில் உள்ளது. இது இந்திய இரயில்வேயின் கிழக்கு இரயில்வே மண்டலத்தில் சீல்டா இரயில்வே கோட்டத்தின் அதிகார வரம்பிற்கு உட்பட்டது. இது இந்திய மாநிலமான மேற்கு வங்கத்தில் கொல்கத்தாவில் உள்ள டோலிகஞ்ச் பகுதிக்கு சேவை செய்கிறது.

வரலாறு
------

1890 இல், கிழக்கு வங்காள இரயில்வேயினால் 1,676 மில்லிமீட்டர் ( ஐந்து அடி ஆறு அங்குலம்) அளவுள்ள அகல ரயில்பாதை பாலிகஞ்ச் முதல் பஜ்-பஜ் வரையில் டோலிகன்ச் வழியாக அமைக்கப்பட்டது.

மின்மயமாக்கல்
-------------

1965-66 இல் 25 kV AC ஓவர்ஹெட் சிஸ்டத்துடன் பாலிகஞ்ச் இருந்து பஜ்-பஜ் வரை டோலிகஞ்ச் உட்பட மின்மயமாக்கல் நிறைவு செய்யப்பட்டது.

நிலைய வளாகம்
------------

மேடை மிகவும் நன்றாக பாதுகாக்கப்பட்டுள்ளது. இந்த நிலையத்தில் தண்ணீர், சுகாதாரம் உள்ளிட்ட பல வசதிகள் உள்ளன. இந்த நிலையத்திற்கு சரியான அணுகுமுறை சாலை உள்ளது.

மேற்கோள்கள்
-----------

1. ↑  "TLG/Tollygunge". May 25, 2019 அன்று பார்க்கப்பட்டது.
2. ↑  "TOLLYGUNGE (TLG) Railway Station". NDTV. May 25, 2019 அன்று பார்க்கப்பட்டது.
3. ↑  "History of The Electrification of Indian Railways". May 25, 2019 அன்று பார்க்கப்பட்டது.
4. ↑  "The Chronology of Railway Development in Eastern India". 27 March 2018 அன்று மூலம் பரணிடப்பட்டது. May 25, 2019 அன்று பார்க்கப்பட்டது.
**சாய் இங்-வென்** (*Tsai Ing-wen*, சீனம்: 蔡英文; பிறப்பு: 31 ஆகத்து 1956) சீனக் குடியரசின் அரசியல்வாதி ஆவர். இவர் சீனக் குடியரசின் (தாய்வான்) முதலாவது பெண் அதிபராக 2016 சனவரியில் தேர்ந்தெடுக்கப்பட்டார். இவர் சனநாயக முன்னேற்றக் கட்சியின் தலைவராகவும் உள்ளார்.

தைவானிலும், ஐக்கிய அமெரிக்கா, ஐக்கிய இராச்சியம் ஆகிய நாடுகளிலும் படித்த இவர், தேசிய தைவான் பல்கலைக்கழகத்தில் இருந்து சட்டத்தில் இளநிலைப் பட்டமும், கோர்னெல் பல்கலைக் கழகத்தின் சட்டக் கல்லூரியில் சட்டத்தில் முதுகலைப் பட்டமும் பெற்ற இவர், இலண்டன் பொருளியல் பள்ளியில் முனைவர் பட்டமும் பெற்றார்.

2000 ஆம் ஆண்டில் சென் சூயி-பியான் அரசுத்தலைவராகப் பதவியேற்ற போது சாய் அவரது அரசில் அமைச்சராக நியமிக்கப்பட்டார். 2004 ஆம் ஆண்டில் சனநாயக முன்னேற்றக் கட்சியின் உறுப்பினரானார். பின்னர் நாடாளுமன்றத்தின் நியமன உறுப்பினராக அறிவிக்கப்பட்டு, துணைப் பிரதமராக நியமிக்கப்பட்டார். 2007 ஆம் ஆண்டில் பிரதமர் சூ செங் சான் தலைமையிலான அமைச்சரவை கலைக்கப்பட்ட போது இவரும் பதவி இழந்தார். 2008 ஆம் ஆண்டு அரசுத்தலைவர் தேர்தலில் கட்சி தோற்றதை அடுத்து, இவர் சனநாயக முன்னேற்றக் கட்சியின் தலைவராகத் தேர்ந்தெடுக்கப்பட்டார். 2012 ஆம் ஆண்டில் அரசுத் தலைவர் தேர்தலில் கட்சியின் அரசுத் தலைவர் வேட்பாளராகப் போட்டியிட்டுத் தோற்றார். அதனை அடுத்து கட்சித் தலைமைப் பதவியைத் துறந்தார். 2016 அரசுத் தலைவர் தேர்தலில் மீண்டும் போட்டியிட்டு அறுதிப் பெரும்பான்மையுடன் வெற்றி பெற்று அரசுத் தலைவராகத் தேர்ந்தெடுக்கப்பட்டார்.

குறிப்புகள்
-----------

1. 1 2  "Tsai Ing-wen elected Taiwan's first female president". பிபிசி. 17 January 2016. .
2. ↑  "Tsai Ing-wen (蔡英文)｜Who's Who｜WantChinaTimes.com". Wantchinatimes.com. 1956-08-31. 2012-02-13 அன்று பார்க்கப்பட்டது.
3. ↑  Ing-Wen Tsai PhD. "Ing-Wen Tsai: Executive Profile & Biography - BusinessWeek". Investing.businessweek.com. 2012-02-13 அன்று பார்க்கப்பட்டது.

வெளி இணைப்புகள்
---------------

* Unofficial advocacy website பரணிடப்பட்டது 2004-04-11 at the வந்தவழி இயந்திரம்
* Official Democratic Progressive Party web site in Chinese
**காமராசர் நீர் தேக்கம்** (*Kamarajar Dam Reservoir*) இந்தியாவின் தமிழ்நாட்டிலுள்ள திண்டுக்கல் மாநகரில் அமைந்துள்ளது.திண்டுக்கல் மாநகராட்சி, சின்னாளபட்டி, சித்தையன்கோட்டை பேரூராட்சிகள் உள்பட 20 எண்ணிக்கைக்கும் மேற்பட்ட கிராம ஊராட்சிகளின் முக்கிய குடிநீர் ஆதாரமாக விளங்குகிறது. மேற்கு தொடர்ச்சி மலைப்பகுதியான ஆடலூர், பன்றிமலை, பண்ணைக்காடு, புல்லாவெளி, தடியன்குடிசை, மங்களம்கொம்பு, சோலைக்காடு பகுதியில் மழை பெய்தால் மழைநீர் ஆத்தூர் காமராசர் நீர்த்தேக்கத்திற்கு தண்ணீர் வருவதற்கு மலையில் நீர்வரத்து வாய்க்கால்கள் அமைந்துள்ளன. 400 ஏக்கர் நிலப்பரப்பில் அமைத்துள்ள காமராசர் நீர்த்தேக்கத்தின் மொத்த கொள்ளளவு 24 அடியாகும். திண்டுக்கல் வத்தலகுண்டு சாலையில் செம்பட்டியிலிருந்து 3 கிலோ மீட்டர் தூரத்தில் ஆத்தூர் கிராமத்தில் இந்நீர்த்தேக்கம் அமைத்துள்ளது.

மேற்கோள்கள்
-----------

1. ↑  "திண்டுக்கல் மாநகரின் குடிநீர் ஆதாரமாக விளங்கும் ஆத்தூர் காமராஜர் நீர் தேக்கம் கிடுகிடு உயர்வு". தினகரன். Archived from the original on 25 செப்டம்பர் 2022.. பார்த்த நாள்: 9 September 2022.
2. ↑  "மழையால் நிரம்பிய ஆத்தூர் நீர் தேக்கம்; 3வது முறையாக மறுகால் பாய்கிறது". *Dinamalar*. 2022-09-07. 2022-09-09 அன்று பார்க்கப்பட்டது.
3. ↑  "ஆத்தூர் நீர் தேக்கத்தை சுற்றுலா தலமாக்க நடவடிக்கை : அமைச்சர் ஐ.பெரியசாமி உறுதி". *Hindu Tamil Thisai*. 2022-09-09 அன்று பார்க்கப்பட்டது.
***சாக்கிரட்டீசுவின் மரணம்*** (*The Death of Socrates*) என்பது 1787 இல் பிரான்சிய ஓவியர் ஜாக் லூயிஸ் டேவிட் என்பவரால் வரையப்பட்ட ஓவியமாகும்.

இக்காட்சி ஏத்தென்சில் இருந்தவர்களுக்கு எதிராக தன் கருத்தினைப் பரப்பி, இளையோரின் மனதைக் கங்கப்படுத்தினார் என குற்றம் சுமத்தப்பட்ட கிரேக்க தத்துவஞானி சாக்கிரட்டீசு நஞ்சருந்தி மரிக்கும் நிகழ்வைக் குறிக்கின்றது. இவ் ஓவியம் கிரிட்டோவும் பிளேட்டோவும், இரங்களுடன் கட்டில் ஓரத்தில் அமர்ந்திருப்பதையும் சாக்கிரட்டீசின் முழங்காலைப் பற்றிப் பிடித்திருப்பதையும் சித்தரிக்கின்றது. சாக்கிரட்டீசு தன் மெய்யியல் திறனை விட்டுவிட்டு நாடுகடத்தப்பட அல்லது கெம்லொக் எனப்படும் நச்சுப் பாணத்தைக் குடித்து மரணிக்க என இரு தெரிவுகளைக் கொண்டிருந்தார். சாக்கிரட்டீசு மரணத்தைத் தெரிந்து கொண்டார். இக் காட்சியில், சிவப்பு மேலாடை அணிந்த சீடர் நஞ்சுள்ள குவளையினை துணிவுமிக்க சாக்கிரட்டீசுவிடம் கையளிக்கிறார். சாக்கிரட்டீசுவின் மோட்சத்தை சுட்டிக்காட்டும் கை, அவர் தன் கடவுள்களிடம் பயபக்தியையும் தன் மரணம் பற்றிய பயமற்ற மனப்பான்மையையும் காட்டுகின்றது. இது ராபியேல் சான்சியோவின் ஏதென்சு கல்விக்கூடம் ஓவியத்தின் மத்திய காட்சியின் செல்வாக்குப் போன்றுள்ளது.

இக்கோல் நஷனேல் சுப்பீரியர் டெஸ் பியூக்ஸ் ஆர்ட்ஸ், பாரிஸ் காட்சியகத்தில் இவ் ஓவியம் காட்சிக்கு வைக்கப்பட்டுள்ளது.

குறிப்புகள்
-----------

1. ↑  "The Death of Socrates by Jacques-Philip-Joseph de Saint-Quentin". friends-of-art.net. August 3, 2011 அன்று பார்க்கப்பட்டது.

வெளி இணைப்புக்கள்
-----------------

விக்கிமீடியா பொதுவகத்தில்,  
 ***The Death of Socrates (Jacques-Louis David)***   
என்பதின் ஊடகங்கள் உள்ளன. 

* *Europe in the age of enlightenment and revolution*, a catalog from The Metropolitan Museum of Art Libraries (fully available online as PDF), which contains material on this painting (see index)
* *The Death of Socrates* on கூகுள் கலைச் செயல்திட்டம்
கிமு 10,000 ஆண்டு காலப்பகுதியைச் சேர்ந்த கோபுசுத்தான் பாறை ஓவியங்கள்
**கோபுசுத்தான் அரச ஒதுக்ககம்** என்பது, அசர்பைசானின் தலைநகரமான பாக்குவில் இருந்து 64 கிலோமீட்டர்கள் (40 மைல்) தொலைவில் அமைந்துள்ள ஒரு ஒதுக்ககம் (Reserve) ஆகும். இங்கு அமைந்துள்ள தொல்லியல் சிறப்பு மிக்க பாறை ஓவியங்கள், சேற்று எரிமலைகள், வளிமக் கற்கள் போன்றவற்றைப் பாதுகாப்பதற்காக இந்தப் பகுதி 1966 ஆம் ஆண்டில் அசர்பைசானின் தேசிய அடையாளச் சின்னமாக அறிவிக்கப்பட்டது.

கோபுசுத்தான் ஒதுக்ககம் பெருமளவு தொல்லியல் நினைவுச் சின்னங்களைத் தன்னகத்தே கொண்டுள்ளது. இங்கே பண்டைக்கால மனிதரால் வரையப்பட்ட 600,000 க்கு மேற்பட்ட பாறை ஓவியங்கள் இருப்பதாகச் சொல்லப்படுகிறது. இவ்வோவியங்கள், மனிதர், விலங்குகள், போர், சடங்கு ஆட்டங்கள், காளைச் சண்டைகள், தோணிகள், போர்வீரர்கள், ஒட்டகங்களால் இழுக்கப்படும் வண்டிகள், சூரியன், சந்திரன், விண்மீன்கள் போன்றவற்றைக் காட்டுவனவாக உள்ளன. சராசரியாக இவை 5,000 தொடக்கம் 20,000 வரையான காலப் பகுதிகளைச் சேர்ந்தவை எனக் கணிக்கப்பட்டுள்ளது.

குறிப்புகள்
-----------

1. ↑

இவற்றையும் பார்க்கவும்
----------------------

* உலக பாரம்பரியக் களங்களின் பட்டியல் - ஆசியாவும் ஆஸ்திரலேசியாவும்

வெளியிணைப்புக்கள்
-----------------

* கோபுசுத்தான் (ஆங்கில மொழியில்)
* கோபுசுத்தான் பாறை ஓவியங்கள் (ஆங்கில மொழியில்)
* தொல்வானியல் (ஆங்கில மொழியில்)
* Qobustan petroglyphs
* Museum under open sky

| * பா
* உ
* தொ
அசர்பைசானில் உள்ள உலக பாரம்பரியக் களங்கள் |
| --- |
| 
கோபுசுத்தான் பாறை ஓவியப் பண்பாட்டு நிலத்தோற்றம்  **·** 
மதில் சூழ்ந்த பாக்கு நகரம் சிர்வன்சாவின் அரண்மனை மற்றும் கன்னிக் கோபுரம் ஆகியவற்றோடு **·** 
 | Flag of AzerbaijanFlag of Azerbaijan |
**இந்துலதா சுக்லா** (*Indulata Sukla*)(7 மார்ச் 1944 - 30 ஜூன் 2022) என்பவர் ஒடிசா மாநிலத்தினைச் சேர்ந்த இந்தியக் கல்வியாளர் ஆவார். இவர் ஒடிசாவின் சம்பல்பூர் பல்கலைக்கழகத்தில் மூன்று தசாப்தங்களுக்கும் மேலாகக் கணிதப் பேராசிரியராக இருந்தார்.

சுக்லா, மகாராணி பிரேம் குமாரி பெண்கள் பள்ளியில் தனது பள்ளிப் படிப்பையும், இளமறிவியல் படிப்பினை பரிபாடாவில் உள்ள எம். பி. சி கல்லூரியில் கணித துணைப்பாடத்துடன் 1966-ல் கட்டாக்கில் உள்ள ராவென்ஷா கல்லூரியில் கணிதத்தில், முதுஅறிவியல் பட்டத்தினை முடித்து எம். பி. சி. கல்லூரியில் விரிவுரையாளராகச் சிறிது காலம் பணியாற்றினார்.  முனைவர் பட்டப் படிப்பிற்காக அறிவியல் மற்றும் தொழிலக ஆய்வு மன்றம் நிதியுதவியுடன் ஜபல்பூர் பல்கலைக்கழகத்தில் முடித்தார். திரிபிக்ரம் பதி முனைவர் பட்ட மேற்பார்வையாளராகவும் ஆய்வு வழிகாட்டியாகவும் செயல்பட்டார். சுக்லா தனது ஆராய்ச்சியைத் தொடரும் போது, நவம்பர் 1970-ல் சம்பல்பூர் பல்கலைக்கழகத்தில் கணித அறிவியல் பள்ளியில் விரிவுரையாளராகப் பணியில் சேர்ந்தார். மேலும் மார்ச் 2004-ல் பணிவு ஓய்வு பெறும் வரை இங்கேயே தொடர்ந்தார். 

*எண் கோட்பாடு மற்றும் மறைகுறியாக்கத்திற்கான அதன் பயன்பாடுகள்*-*Number Theory and Its Applications to Cryptography* (கட்டாக்: கல்யாணி வெளியீடு, 2000) என்ற பாடப்புத்தகத்தின் ஆசிரியர் ஆவார். இவரது ஆராய்ச்சியின்போது, ஆங்கிலக் கணிதவியலாளர் பிரையன் குட்னருடன் போரியர் தொடரில் பணியாற்றினார். இவர் அமெரிக்கக் கணிதவியல் சங்கம் மற்றும் இந்தியக் கணித சங்கம் ஆகியவற்றின் வாழ்நாள் உறுப்பினராக இருந்தார்.

விருதுகளும் கௌரவங்களும்
-----------------------

ஒரிசா கணிதவியல் சங்கம் எண் கோட்பாடு, குறியாக்கவியல் மற்றும் பகுப்பாய்வு ஆகியவற்றில் இவரது பணிக்காக வாழ்நாள் சாதனையாளர் விருதை வழங்கியது. 7 பிப்ரவரி 2015 அன்று ஒடிசா, ஜாஜ்பூர் சாலையில் உள்ள வியாசநகர் தன்னாட்சிக் கல்லூரியில் நடைபெற்ற ஒரிசா கணிதவியல் சங்கத்தின் 42வது ஆண்டு மாநாட்டில், சென்னையின் கணித அறிவியல் கழகத்தின் இயக்குநர் பேராசிரியர் ராமச்சந்திரன் பாலசுப்ரமணியனிடமிருந்து இந்த விருதைப் பெற்றார்.

மேற்கோள்கள்
-----------

1. ↑  "Retd Sambalpur University Math Prof Indulata Sukla Passes Away". *odishabytes*. 1 July 2022. .
2. 1 2 3 4  "Mathematician Indulata Sukla Honoured", *The Pioneer*, 9 February 2015.
3. 1 2  "Mathematician Awarded for Number Theory", *தி நியூ இந்தியன் எக்சுபிரசு*, 9 February 2015.
4. ↑  Kuttner & Sukla (1985).

|  |  |
| --- | --- |
| ஆளுமைக் கட்டுப்பாடு: கல்விசார் இதை விக்கித்தரவில் தொகுக்கவும் | 
* zbMATH

 |
**வானமாதேவி அணை** அல்லது **பல்லாநத்த அணை** என்பது தமிழ்நாட்டின், கடலூர் மாவட்டத்தில். கெடிலம் ஆற்றின் குறுக்கே கட்டபட்டடுள்ள ஒரு அணையாகும். இது கடலூருக்கு மேற்கே 14 கி.மீ. தொலைவில் வானமாதேவி என்னும் ஊருக்குச் சிறிது தொலைவில் கட்டப்பட்டுள்ள அணையாகும். இந்த அணைக்கு அண்மையில் ‘பல்லவராயன் நத்தம்’ என்னும் சிற்றூர் உள்ளதால், அவ்வூரின் பெயரைக்கொண்டு பல்லாநத்த அணை என்றும் மக்கள் அழைக்கின்றனர். இது, 1862 - 1863 ஆம் ஆண்டு காலத்தில் கட்டப்பட்டது. முதலில் கட்டினபோது இதன் நீளம் 421 அடியாகும். பிறகு இது மேலும் விரிவுபடுத்தப்பட்டது. இதன் நீளம் 506 அடியும் 3 அங்குலமுமாகும். அணையின் தென்கரையிலிருந்து கால்வாய் பிரிந்து வாணமா தேவியைச் சார்ந்த பகுதிக்கும் அதன் கீழ்ப்பகுதிக்கும் பாசன வசதியளிக்கிறது. இவ்வணையிலும், கோடைக் காலத்திலும் கண்வாய்களிலிருந்து நீர் வெளியேறிக்கொண்டிருக்கும்.

குறிப்புகள்
-----------

1. ↑  கடலூர், விகாஸ்பீடியா, பார்த்த நாள் 2020 சூலை, 5
2. ↑  புலவர் சுந்தர சண்முகனார் (1993). "கெடிலக் கரை நாகரிகம்". *நூல்*. மெய்யப்பன்
தமிழாய்வகம். pp. 249–249. 11 சூன் 2020 அன்று பார்க்கப்பட்டது. line feed character in `|publisher=` at position 11 (உதவி)
**கிராமர்சின் விதி** (*Kramers' law*) என்பது திடமான இலக்கு ஒன்றைத் தாக்கும் இலத்திரனால் உற்பத்தி செய்யப்படும் எக்சு-கதிர்களின் நிறமாலைப் பரவலுக்கான சமன்பாடு ஆகும். இச்சமன்பாடு பிரெம்சுட்ராலுங் கதிர்வீச்சைப் பற்றியது மட்டுமே, குறிப்பிட்ட தனிமத்திற்கான கதிர்வீச்சு பற்றியது அல்ல. இச்சமன்பாட்டின் கண்டுபிடிப்பாளரான டச்சு இயற்பியலாளர் என்ட்ரிக் அந்தோனி கிராமர்சின் நினைவாக இது பெயரிடப்பட்டது.

கிராமர்சின் விதிக்கான சமன்பாடு பொதுவாக உந்தப்பட்ட கதிரியக்கத்தின் அலைநீளம் {\displaystyle \lambda } இற்கு எதிராக வெளிவிடப்படும் ஒளியணுக்கள் {\displaystyle I} இன் எண்ணிக்கையாகத் தரப்படும்.:

{\displaystyle I(\lambda )d\lambda =K\left({\frac {\lambda }{\lambda \_{min}}}-1\right){\frac {1}{\lambda ^{2}}}d\lambda }
மாறிலி *K* என்பது இலக்குத் தனிமத்தின் அணு எண் ஆகும், {\displaystyle \lambda \_{min}} என்பது துவான்-ஹண்ட் விதியில் தரப்படும் மிகக்குறைந்த அலைநீளம். அதிகூடிய செறிவு {\displaystyle {\frac {K}{4\lambda \_{min}^{2}}}} at {\displaystyle 2\lambda \_{min}} ஆல் தரப்படும். 

ஆற்றல் பாயத்திற்கான எளிய சமன்பாட்டைப் பெறுவதற்கு, முதலில் மாறிகளை {\displaystyle \lambda } (அலைநீளம்) இலிருந்து 
{\displaystyle \omega } (கோண அதிர்வெண்) இற்கு {\displaystyle \lambda =2\pi c/\omega } மற்றும் {\displaystyle {\tilde {I}}(\omega )=I(\lambda ){\frac {-d\lambda }{d\omega }}} ஆகியவற்றைப் பயன்படுத்தி மாற்ற வேண்டும்.

இப்போது, {\displaystyle {\tilde {I}}(\omega )} என்பது {\displaystyle \omega } ஐ 0 முதல் {\displaystyle \omega \_{max}} வரை தொகையீடு செய்வதன் மூலம் ஒளியணுக்களின் மொத்த எண்ணிக்கையைப் பெறலாம், இங்கு {\displaystyle \omega \_{max}=2\pi c/\lambda \_{min}}:

{\displaystyle {\tilde {I}}(\omega )={\frac {K}{2\pi c}}\left({\frac {\omega \_{max}}{\omega }}-1\right)}
ஆற்றல் பாயமானது ({\displaystyle \psi (\omega )}) {\displaystyle {\tilde {I}}} ஐ ஆற்றல் {\displaystyle \hbar \omega } ஆல் பெருக்குவதன் மூலம் பெறலாம்:

{\displaystyle \omega \leq \omega \_{max}} இற்கு,

{\displaystyle \psi (\omega )={\frac {K}{2\pi c}}(\hbar \omega \_{max}-\hbar \omega )},
{\displaystyle \omega \geq \omega \_{max}} இற்கு,

{\displaystyle \psi (\omega )=0}
இது ஒரு நேரியல் சார்பாகும். அதிகபட்ச ஆற்றல் {\displaystyle \hbar \omega \_{max}} இல் இது சுழியம் ஆகும்.

மேற்கோள்கள்
-----------

1. ↑  Kramers, H.A. (1923). "On the theory of X-ray absorption and of the continuous X-ray spectrum". *Phil. Mag.* **46**: 836. doi:10.1080/14786442308565244.
2. ↑  Laguitton, Daniel; William Parrish (1977). "Experimental Spectral Distribution versus Kramers' Law for Quantitative X-ray Fluorescence by the Fundamental Parameters Method". *X-Ray Spectrometry* **6** (4): 201. doi:10.1002/xrs.1300060409. Bibcode: 1977XRS.....6..201L. .
இராமேசுவரி நேரு
**இராமேசுவரி நேரு**, இயற்பெயர் இராமேசுவரி இரைனா, (1886-1966) இந்தியாவைச் சார்ந்த ஒரு சமூக செயற்பாட்டாளராவார். ஏழை மக்கள் மற்றும் பெண்களின் உயர்வுக்காக உழைத்தார். 1902இல் மோத்தி லால் நேருவின் மருமகன் மற்றும் சுதந்திர இந்தியாவின் பிரதம மந்திரி சவகர்லால் நேருவின் உறவினரான பிரிச்சிலால் நேருவை மணம்புரிந்தார். அவரது மகன், பரசு குமார் நேரு, இந்திய அரசுப் பணியாளராக இருந்து, பல மாநிலங்களில் கவர்னராக இருந்தார்.

சிறீ தர்பன் என்ற பெண்களுக்கான இந்தி மாத இதழின் ஆசிரியராக 1909 முதல் 1924 வரை இருந்தார். இவர், அகில இந்திய பெண்கள் மாநாட்டின் நிறுவனர்களுள் ஒருவர். மேலும் 1942இல் அதன் தலைவராகத் தேர்ந்தெடுக்கப்பட்டார். கோப்பன்கேகனில் நடைபெற்ற உலக பெண்கள் அகல் பேரை மற்றும் 1961ல் கேரோவில் நடைபெற்ற ஆப்பிரிக்க-ஆசிய பெண்கள் மாநாட்டிற்கு பிரதிநிதிகளை வழிநடத்திச் சென்றார்.[]

1955இல் இவரது சமூக சேவைக்காக இந்திய அரசாங்கம் இவருக்கு பத்தும விபூசன் விருதினை வழங்கியது.  1961இல் லெனின் அமைதி பரிசினைப் பெற்றார்..

மேற்கோள்கள்
-----------

1. ↑  Gandhi, Sonia, தொகுப்பாசிரியர் (2004). *Two Alone, Two Together : Letters Betwe*. பக். xxii. .
2. ↑  "Past Presidents". AIWC: All India Women's Conference. 19 March 2014 அன்று மூலம் பரணிடப்பட்டது. 2014-03-19 அன்று பார்க்கப்பட்டது.
3. ↑  "Padma Awards Directory (1954–2013)" (PDF). Ministry of Home Affairs. 2014-11-15 அன்று மூலம் (PDF) பரணிடப்பட்டது. 2018-06-14 அன்று பார்க்கப்பட்டது. Unknown parameter `|` ignored (உதவி)
4. ↑  Vijay Prashad, The Darker Nations: A People's History of the Third World, 53.
**நிலாவெளி** (*Nilaveli*) என்பது திருகோணமலையிலிருந்து 09 கி.மி. தொலைவில் வட மேற்கில் அமைந்துள்ள ஓர் கரையோரப் பிரதேசமாகும். இது உல்லாச பயணிகளுக்கான புகழ்பெற்ற இடமாகும். 2004 இந்தியப் பெருங்கடல் நிலநடுக்கம், ஈழப் போர் என்பவற்றால் இதன் உல்லாச பயணிகளின் எண்ணிக்கையில் வீழ்ச்சியைக் கண்டாலும் இன்றைய கால கட்டங்களில் உள்நாட்டு மற்றும் வெளிநாட்டு உல்லாச பயணிகளை கவரும் ஒரு பிரதேசமாகும் வரலாற்று சிறப்பு மிக்க புறாத்தீவும் இங்குதான் அமைந்துள்ளது .

கடற்கரை
-------

நிலாவெளி கடற்கரை திருகோணமலை மாவட்டத்தில் மிகச்சிறந்த சுற்றுலாத் தளங்களில் ஒன்று. நட்சத்திர சுற்றுலா விடுதிகளோடு கூடிய சிறந்த கடற்கரைப் பிரதேசம் என்பதால் இப்பிரதேசம் உள்நாட்டு மற்றும் வெளிநாட்டு சுற்றுலாப் பயணிகளைக் கவர்ந்த பிரதேசமாக உள்ளது. சூரியக்குளியல், படகுபயணம், மற்றும் நீச்சல் ஆகியவற்றுக்கு மிகச்சிறந்த இடமாகும்.

குறிப்புகள்
-----------

மேலதிக வாசிப்பு
---------------

* Gunasingham, S. (1975). *A Tamil slab inscription at Nilaveli*. **1**. Colombo: The Ceylon Journal of the Humanities. பக். 61–71.

வெளி இணைப்புகள்
---------------
ஒரு சைபீரிய ஷாமன்
**ஆவி வழிபாட்டாளர்கள்** அல்லது **ஷாமன் மதம்** என்பது ஒரு மதம் அல்லது பழக்கமாகும். இதில் ஒரு ஷாமன் அல்லது பயிற்சியாளர் மனநிலை மாறிய நிலைகளை அடைந்து, ஒரு ஆவி உலகத்தை உணர்ந்து, அதனுடன் தொடர்புகொண்டு அதன் ஆழ்ந்த ஆற்றல்களை இவ்வுலகிற்குக் கொண்டு வருகிறார்.

ஒரு **ஷாமன்** என்பவர் நல்ல மற்றும் தீய ஆவிகள் உலகை அணுகக்கூடியவராகவும், செல்வாக்கு செலுத்துபவராகவும் கருதப்படுகிறார். பொதுவாக ஒரு சடங்கின் போது தன் நினைவிழந்த நிலைக்குள் நுழைகிறவராகவும், சோதிடம் சொல்பவராகவும் மற்றும் குணமடைய வைப்பவராகவும் கருதப்படுகிறார். "ஷாமன்" என்ற சொல் வடக்கு ஆசியாவின் துங்குசிக் எவங்கி மொழியில் இருந்து உருவாகி இருக்கலாம் என்று கருதப்படுகிறது. இனமொழியியலாளர் சுகா சன்குனனின் கூற்றுப்படி "இந்த சொல் அனைத்து துங்குசிக் சொற்றொடர்களிலும் சான்று கூறப்பட்டுள்ளது". இது நெகிதால், லமுத், உதேகே/ஒரோசி, இல்ச்சா, ஒரோக், மஞ்சூ மற்றும் உல்ச்சா ஆகிய அனைத்து மொழிகளிலும் உள்ளது. மேலும் அவர் "'ஷாமன்' என்பதன் பொருள் முன்-துங்குசிக் மொழியிலிருந்து பெறப்பட்டது என்ற ஊகத்திற்கு எதுவும் முரணாகத் தோன்றவில்லை" என்கிறார். இச்சொல் குறைந்தபட்சம் 2 ஆயிரம் ஆண்டுகள் பழமையானதாக இருக்கலாம் என்கிறார். 1552ல் உருசிய படைகள் கசானின் ஷாமனிசக் கானேட்டை வெற்றி கொண்ட பிறகு மேற்கத்திய உலகத்திற்கு இந்த சொல் அறிமுகப்படுத்தப்பட்டது. 

"ஷாமன் மதம்" என்ற சொல் முதன்முதலில் துருக்கியர்கள் மற்றும் மங்கோலியர்கள், அதேபோல் அண்டையாவர்களான துங்குசிக் மற்றும் சமோயேதிக்-பேசும் மக்களின் பழங்கால மதத்தின் வெளிப்புறப் பார்வையாளர்களாக மேற்கத்திய மானுடவியலாளர்களால் பயன்படுத்தப்பட்டது. உலகெங்கிலும் அதிக மத பாரம்பரியங்களைக் கவனித்துப் பார்க்கையில், சில மேற்கத்திய மானுடவியலாளர்கள் ஆசியா, ஆப்பிரிக்கா, ஆத்திரலாசியா மற்றும் அமெரிக்காவின் முற்றிலும் தொடர்பற்ற பகுதிகள் ஆகியவற்றின் பிற பகுதிகளிலுள்ள இனரீதியான மதங்களுக்குள் காணப்படும் ஒன்றுக்கொன்று தொடர்பற்ற மாய-மத நடைமுறைகளை விவரிக்க இந்த சொல்லை மிக பரந்த அளவில் பயன்படுத்தத் தொடங்கினர்.

சொல்
----

### சொற்பிறப்பு

சைபீரியன் சாமன் பற்றி முந்தைய அறியப்பட்ட விளக்கம். இது டச்சு ஆராய்ச்சியாளர் நிக்கோலசு விட்சனால் வரையப்பட்டதாகும். 1692ம் ஆண்டில் சமோயேதிக்- மற்றும் துங்குசிக் பேசும் மக்களிடையே அவரது பயணங்களைப் பற்றி ஒரு கட்டுரையை எழுதினார். விட்சன் இந்த விளக்கப்படத்தை "பிசாசின் பூசாரி," எனக் குறிப்பிட்டுள்ளார். அவர் பேய் குணங்கள் என தான் நினைத்ததை வெளிப்படுத்த இந்த வடிவத்திற்கு கூரிய வளை நகங்களைக் கொடுத்துள்ளார்.
"சாமன்" என்ற சொல் ஒருவேளை எவங்கி மொழியில் இருந்து உருவாகி இருக்கலாம். சிம் எவங்கி மக்களால் பேசப்பட்ட தென்கிழக்கு மொழியிலிருந்து பெரும்பாலும் இது உருவாகி இருக்கலாம்.

குறிப்புகள்
-----------

1. ↑  Hoppál 1987. p. 76.
2. ↑  "Oxford Dictionaries - Dictionary, Thesaurus, & Grammar".
[*தொடர்பிழந்த இணைப்பு*]
3. ↑  Juha Janhunen, Siberian shamanistic terminology, *Suomalais-ugrilaisen Seuran toimituksia/ Memoires de la Société finno-ougrienne,* 1986, 194: 97–98
4. ↑  Alberts, Thomas (2015). *Shamanism, Discourse, Modernity*. Farnham: Ashgate. பக். 73–79. பன்னாட்டுத் தரப்புத்தக எண்:9781472439864.
5. ↑  Hutton 2001. p. 32.
6. ↑  Juha Janhunan, Siberian shamanistic terminology, *Memoires de la Societe finno-ougrienne* 1986, 194:97.
**பி. ஏ. சுப்பையா பிள்ளை** (பிறப்பு: பெப்ரவரி 4, 1895) தமிழ்நாட்டைச் சேர்ந்த பழம்பெரும் நாடக, திரைப்பட நடிகர் ஆவார்.

வாழ்க்கைக் குறிப்பு
-------------------

சுப்பையா பிள்ளை 1895 பெப்ரவரி 4 இல் பிறந்தவர். பழம்பெரும் நடிகர் ராஜபார்ட் கோவிந்தசாமிப் பிள்ளையின் வேலையாளராகப் பணியாற்ற ஆரம்பித்து தமது 16வது வயதில் நாடகங்களில் நடிக்கலானார். இந்தியாவிலும், இலங்கையிலும் பல நாடகங்களில் பல வேடங்களில் நடித்துள்ளார்.

நாடக நாட்களில் என். எஸ். கிருஷ்ணனுடன் சேர்ந்து நடித்துள்ளார். அவர் மூலமாகவே திரைப்படங்களிலும் நுழைந்தார். முதன் முதலில் 1940 இல் வெளியான நவீன விக்ரமாதித்தன் திரைப்படத்தில் காளி கோவில் பூசாரியாக நடித்தார். அடுத்தடுத்த படங்களில் தந்தை வேடங்களே இவரைத் தேடி வந்தன. இழந்த காதல், *இரு நண்பர்கள்*, பூலோக ரம்பை, குமாஸ்தாவின் பெண் ஆகிய படங்களில் தந்தையாக நடித்தார். தொடர்ந்து அலிபாபாவும் நாற்பது திருடர்களும் படத்தில் முஸ்தபா பாத்திரத்திலும், ஆர்யமாலாவில் மலையாள பகவதி வேடத்திலும் நடித்தார்.

ஜெமினி ஸ்டூடியோவில் நிரந்தர சம்பள நடிகராக சேர்ந்து மங்கம்மா சபதம் படத்தில் மங்கம்மாவின் தந்தையாக நடித்து பெரும் பாராட்டைப் பெற்றார். பின்னர் ஜெமினியின் கண்ணம்மா என் காதலியில் நாட்டு வைத்தியராகவும், மிஸ் மாலினியில் புஷ்பவல்லியின் தந்தையாகவும் நடித்தார். ஜெமினியின் சந்திரலேகாவில் டி. ஆர். ராஜகுமாரியின் தந்தையாக நடித்தார்.

1949-இல் வெளிவந்த ஏவிஎம்மின் வாழ்க்கை திரைப்படத்தில் எஸ். ஆர். ஜானகியின் கணவராகவும், எம். எஸ். திரௌபதியின் தந்தையாகவும் வேலாயுதன் என்ற பாத்திரத்தில் நடித்தார்.

விருதுகள்
---------

* ராஜபார்ட் கோவிந்தசாமிப் பிள்ளையிடம் இருந்து "ராஜவிகடன்" பட்டம் பெற்றார்.

மேற்கோள்கள்
-----------

1. 1 2  "நட்சத்திரம் பிறந்தநாள்". *குண்டூசி*. பெப்ரவரி 1951.
2. 1 2 3 4  ரவி (மே 1948). "இம்மாத நட்சத்திரம்: பி. ஏ. சுப்பையா பிள்ளை". *பேசும் படம்*: பக். 50-51.
3. ↑  "PA.SUBBAIAH PILLAI". *Antru Kanda Mugam*. 8 நவம்பர் 2016 அன்று பார்க்கப்பட்டது.
ஒரு நாய் மற்றும் ஒரு பூனை முகம். பூனை சமூகமயமாக்கப்படாத ஒரு பூனைக்கும் நாய்க்கும் இடையிலான தொடர்புகளின் பொதுவான தற்காப்பு தோரணையை பூனை காட்டுகிறது.
ஒரு பூனைக்குட்டி மற்றும் ஒரு நாய் ஆக்கிரமிப்பு இல்லாமல் ஒருவருக்கொருவர் சமூகமயமாக்குகின்றன மற்றும் தொடர்பு கொள்கின்றன.
பூனைகள் மற்றும் நாய்கள் பலவிதமான தொடர்புகளைக் கொண்டுள்ளன. ஒவ்வொரு உயிரினத்தின் இயல்பான உள்ளுணர்வு முரண்பாடான தொடர்புகளை நோக்கி இட்டுச் சொல்கிறது. இருப்பினும், தனிப்பட விலங்குகள் ஒருவருக்கொருவர் ஆக்கிரமிப்பு அல்லாத உறவுகளைக் கொண்டிருக்கலாம். குறிப்பாக, மனிதர்கள் ஆக்கிரமிப்பு அல்லாத நடத்தைகளை சமூகமயமாக்கிய நிலைமைகளின் கீழ்.

உறவுகளின் வீச்சு
----------------

பூனைகள் மற்றும் நாய்கள் தொடர்புகொள்வதற்கு பயன்படுத்தும் சமிக்ஞைகள் மற்றும் நடத்தைகள் வேறுபட்டவை. மேலும், அவை ஆக்கிரமிப்பு, பயம், ஆதிக்கம், நட்பு அல்லது பிராந்தியத்தின் சமிக்ஞைகளை மற்ற உயிரினங்களால் தவறாகப் புரிந்துகொள்ள வழிவகுக்கும். நாய்கள் தப்பி ஓடும் சிறிய விலங்குகளைத் துரத்தும் இயற்கையான உள்ளுணர்வைக் கொண்டுள்ளன. இது பூனைகளிடையே பொதுவான ஒரு உள்ளுணர்வு பெரும்பாலான பூனைகள் ஒரு நாயிடமிருந்து தப்பி ஓடுகின்றன.

கலாச்சார தாக்கம்
----------------

"பூனைகள் மற்றும் நாய்களைப் போல சண்டை" என்ற சொற்றொடர் இரு இனங்களுக்கிடையிலான உறவு முரண்பாடாக இருப்பதற்கான இயல்பான போக்கை பிரதிபலிக்கிறது. மற்ற சொற்றொடர்களும் பழமொழிகளும் "நாய் வரும் வரை பூனை மிகவும் கண்ணியமாக இருக்கிறது" மற்றும் "பூனையும் நாயும் முத்தமிடக்கூடும், ஆனால் சிறந்த நண்பர்கள் யாரும் இல்லை." 

.
ஒரு பூனைக்குட்டி ஒரு தெரு நாயின் பின்புறத்தில் ஓய்வெடுக்கிறது

மேலும் காண்க
------------

* நட்பு
* பிணைப்பு
* நாய்
* பூனை

மேற்கோள்கள்
-----------

1. ↑  Coren, Stanley (2 December 2008). "17 Are Dogs and Cats Incompetable (sic)". *The Modern Dog: A Joyful Exploration of How We Live with Dogs Today*. Simon and Schuster. பக். 139–. பன்னாட்டுத் தரப்புத்தக எண்:9781416593683.. பார்த்த நாள்: 2 November 2014.
2. ↑  Hotchner, Tracie (3 November 2005). *The Dog Bible: Everything Your Dog Wants You to Know*. Penguin Group US. பக். 792–. பன்னாட்டுத் தரப்புத்தக எண்:9781440623080.. பார்த்த நாள்: 23 June 2014.
3. ↑  Johnson-Bennett, Pam (27 November 2007). *Starting from Scratch: How to Correct Behavior Problems in Your Adult Cat*. Penguin. பக். 294–. பன்னாட்டுத் தரப்புத்தக எண்:9781101201817.. பார்த்த நாள்: 3 November 2014.
4. ↑  Rogers, Katharine M. (1 March 2001). *The Cat and the Human Imagination: Feline Images from Bast to Garfield*. University of Michigan Press. பக். 143–. பன்னாட்டுத் தரப்புத்தக எண்:9780472087501.. பார்த்த நாள்: 22 July 2014.
**சித்ரலதா இரயில் நிலையம்** (Chitralada railway station) அல்லது **சுவான் சித்ரலதா அரச இரயில் நிலையம்** தாய்லாந்தில் உள்ள ஒரு தொடருந்து நிலையமாகும். இது பாங்காக்கில் துசித் மாவட்டத்திலுள்ள சுவான் சிட்லதா துணைப்பிரிவில் சாவன்கலோக் சாலையில் அமைந்துள்ளது.

இது ஒரு சிறப்பு தொடருந்து நிலையமாகும். இது அரச குடும்பத்திற்கு மட்டுமே சேவை செய்கிறது. இது சாவன்கலோக் சாலையின் பக்கத்தில், சித்ரலதா அரண்மனைக்கு எதிரே, ஹுவா லாம்பொங்கிலிருந்து (பாங்காக் இரயில் நிலையம்) இருந்து 3.29 கிமீ (2 மைல்) தொலைவில் அமைந்துள்ளது. இது யோமரத்துக்கும் ராமதிபோடி மருத்துவமனைக்கும் இடையில் அமைந்துள்ளது

இந்தத் தொடருந்து நிலையம் முதலில் மன்னர் சுலலாங்கொர்ன் (ஐத்தாம் ராமா) ஆட்சியில் கட்டப்பட்ட ஒரு மரக் கட்டிடமாகும். பின்னர் 1921 ஆம் ஆண்டில், மன்னர் வஜிராவுத் (ஆறாம் ராமா) ஆட்சியின் போது, ஒரு புதிய நிலையத்தை நிர்மாணித்து ஒரு மாடி செங்கல் கட்டிடமாக கட்டப்பட்டது. அசல் மரக் கட்டிடத்தை மாற்றுவதற்காக இத்தாலிய மறுமலர்ச்சி கட்டிடக்கலை படி கட்டப்பட்ட ஒரு குவிமாடமும் உள்ளது.

மேற்கோள்கள்
-----------

1. ↑  pr.railway (2017-05-03). "สถานีรถไฟหลวงจิตรลดา" [Chitralada Royal Railway Station]. *facebook* (thai).CS1 maint: Unrecognized language (link)
2. ↑  "ย้อนอดีตสถานีรถไฟหลวงจิตรลดา" [Retrace Chitralada Royal Railway Station]. *Channel 9 MCOT HD* (thai). 2015-10-15.CS1 maint: Unrecognized language (link)
**துரை. விஜய ரகுநாத பல்லவராயர்** ஓர் இந்திய அரசியல்வாதியும், தமிழகத்தின் முன்னாள் தமிழக ராஜீவ் காங்கிரசு கட்சியின் மாநில துணைத்‌ தலைவரும்‌, மற்றும் புதுக்கோட்டை மாவட்டத்‌ தலைவரும்‌ ஆவார். இவர் சிறந்த தேசபக்தச்‌ செம்மலும்‌, 1965-ம்‌ ஆண்டில் இருந்து 1996-ம்‌ ஆண்டு வரை கறம்பக்குடி ஒன்றிய பெருந்தலைவராகவும் இருந்தார். இவரின் சிறிய தந்தை விஜய ரகுநாத பல்லவராயர் துரை ராஜா புதுக்கோட்டை அரசு நிர்வாகியும், அரச இல்லத்தின் உறுப்பினராகவும் இருந்தார்.

வாழ்க்கை வரலாறு
---------------

துரைச்சாமி பல்லவராயருக்கும்‌, ஜானகி அம்மையாருக்கும்‌ மூன்றாவ குழந்தையாக பிறந்தார்‌. பல்லவராயர்‌ பாரம்பரியச்‌ சிறப்புமிக்க புதுக்கோட்டை ராஜ குடும்பத்தில்‌ பிறந்தவர்‌. 

1953- ஆண்டில்‌ சென்னைப் பல்கலைக்கழகத்தின் சிறந்த கால்பந்தாட்ட வீரராக தேர்தெடுக்கப்பட்டார்.

தீண்டாமை ஒழிப்பிலும்‌ அவர்‌ துணிவோடு பாடுபட்டார்‌. தனது பகுதியில்‌ முள்ளங்குறிச்சி ஸ்ரீ மாரியம்மன்‌ கோயில்‌ கும்பாபிஷேகத்தை தாழ்த்தப்பட்ட வகுப்பைச்‌ சேர்ந்த மாவட்ட ஆட்சித்‌ தலைவர்‌ ஊல்வம்‌ அவர்களை அழைத்து கோபுரத்தின்‌ மேல்‌ தண்ணீரை ஊற்ற வைத்தார்‌. கிராம அளவில்‌ தொடங்கி மாவட்ட அளவில்‌ வரை உள்ளாட்சி மன்றங்களில்‌ பல பதவிகளை வகித்து அனைத்துப்‌ பகுதி மக்களுக்கும்‌ மனித நேயத்தோடு தொண்டாற்றி **கரம்பக்குடி சேர்மன்‌** என்று அனைவராலும்‌ அன்போடு அழைக்கப்பட்டார். இவரது முயற்சியால்‌ வெட்டன்விடுதியில்‌ அமைந்த உயர்நிலைப்‌ பள்ளியைப்‌ பேரறிஞர்‌ அண்ணா அவர்கள்‌ திறந்து வைத்து இவரைப்‌ பாராட்டியுள்ளார்‌.

ஸ்ரீபிரகதாம்பாதாள் இராஜ மார்த்தாண்ட பைரவ தொண்டைமான் பகதூர் ஜி.சி.ஐ.இ லண்டனில் அகால மரணம்‌ அடைய, பின்னர்‌, அவர் மைந்தரும்‌ அகால மரணம்‌ அடைய, அவர்களின்‌ கோடிக்கணக்கான சொத்துக்களை விஜயரகுநாத பல்லவராயர்‌ அவர்களிடம் ஒப்படைக்க அரசு ஆணை பிறப்பித்தது, ஆனால் அதை இவர் வாங்க மறுத்துவிட்டார்.

இவரது மகன்கள் விஜய ரவி பல்லவராயர், விஜய ராஜசேகரன் பல்லவராயர், விஜய முத்து மார்த்தாண்டன் பல்லவராயர் ஆவர்கள். விஜய ரவி பல்லவராயர் கறம்பக்குடி ஒன்றிய தலைரும்‌ ஆவர்.

மணிமண்டபம்‌
-----------

பல்லவராயர்‌ சொந்த ஊரான கரம்பக்குடியில்‌ அவர்‌ பெயரால்‌ மணிமண்டபமும்‌, நூலகமும்‌, அவரது திருவுருவச்‌ சிலையும்‌ தமிழக முதல்வர்‌ முத்தமிழறிஞர்‌ டாக்டர்‌ கலைஞர்‌ மு. கருணாநிதி அவர்களால்‌ 11-02-2000 அன்று திறந்து வைக்கப்பட்டது. அவரது வரலாற்று நிகழ்ச்சிகள்‌ அடங்கிய "நீதி தந்த நெஞ்சம்‌" எனும்‌ பெயரில்‌ சிறு நூல்‌ ஒன்று வெளியிடப்பட்டது.

மேற்கோள்கள்
-----------

1. 1 2 3   *துரை விஜய ரகுநாத பல்லவராயர் வரலாறு*. பக். 06. .
2. ↑   *Cirani*. பக். 108. .
3. ↑  "முத்துமாரியம்மன் கோவில் பூச்சொரிதல் விழா". *மாலை மலர்*. .
4. ↑  "பிலாவிடுதி ஊராட்சி மன்ற தலைவர்". *தினத்தந்தி*. .
5. ↑  "விஜய ரெகுநாத பல்லவராயர் 24 ஆம் ஆண்டு நினைவு நாள் விழா". *அரசியல் டைம்ஸ்*. .
*செவல்லர்சு* கோட்டை, சிரியா உலகின் பாதுகாக்கப்பட்ட கோட்டைகளில் ஒன்று
**கோட்டை** என்பது பாதுகாப்புக் காரணங்களுக்காகக் கட்டப்படும் கட்டிடத் தொகுதியாகும். இக்காலத்தில் இவ்வாறான தேவைகளுக்காகக் கட்டப்படும் கட்டிடங்களைக் கோட்டை என்று சொல்வதில்லை. கோட்டைகள் அரண் செய்யப்பட்ட கட்டிடங்கள் ஆகும். மேலும் இது ஒரு பிராந்தியத்தில் ஆட்சியை நிறுவவும் பயன்படுகிறது. சமாதான காலத்தில். இந்த வார்த்தையானது இலத்தீன் மொழியின் *போர்ட்டிஸ்* ("வலுவான") மற்றும் *பேசெர்* ("செய்ய") என்பதிலிருந்து பெறப்பட்டது.

போர்டாங்கே நட்சத்திர வடிவக் கோட்டை, 1750 ல் இருந்தவாறு மீளமைக்கப்பட்டுள்ளது. நெதர்லாந்து நாட்டில் உள்ளது.
அரசர்கள் முதலிய முக்கிய மனிதர்களையும் முக்கியத்துவம் வாய்ந்த செயற்பாடுகளையும் பாதுகாப்பதற்காகவே கோட்டைகள் கட்டப்பட்டன. சில கோட்டைகளுள் முக்கியமானவர்களின் தங்குமிடங்களும், போர்வீரர்களுக்கான வசதிகளும், சில அரச அலுவலகங்களும் மட்டுமே அமைந்திருக்க வேறு சில கோட்டைகள் நகரங்களையே அவற்றுள் அடக்கியிருந்தன. எதிரிகள் கடப்பதற்குக் கடினமாக இருப்பதற்காக கோட்டைகள் உயர்ந்த மதில்களைக் கொண்டிருந்தன. அந்த மதில்களில் ஆங்காங்கே போர்வீரர்கள் இருந்து சுற்றாடலைக் கண்காணிப்பதற்கான காவற்கோபுரங்கள் அமைந்திருக்கும். இம்மதில்களினதும் காவற்கோபுரங்களினதும் வடிவமைப்பு, கோட்டை எதிரிகளினால் தாக்கப்படும்போது இலகுவாக எதிர்த் தாக்குதல் நடத்த வசதியான முறையில் அமைந்திருக்கும். கோட்டை மதிலில் முக்கியமான இடங்களில் மட்டும் வாசல்கள் அமைந்திருக்கும். இவையும் உறுதியான கதவுகளினால் பாதுகாக்கப்பட்டிருக்கும்.

இந்தியாவின் புதுதில்லியிலுள்ள செங்கோட்டை.
கோட்டைகள் பல ஆழமான அகழிகளினால் சூழப்பட்டிருப்பதும் உண்டு. கோட்டை வாயிலை அணுகுவதற்காக அகழிக்குக் குறுக்கே பாலங்கள் அமைக்கப்பட்டிருக்கும். தேவையேற்படும் போது இப் பாலங்களை எடுத்துவிடக்கூடியவாறு வடிவமைக்கப்பட்டிருக்கும்.

மேற்கோள்கள்
-----------

1. ↑  *Crac des Chevaliers and Qal'at Salah El-Din*, யுனெஸ்கோ, 2009-10-20 அன்று பார்க்கப்பட்டது
2. ↑  Jackson 1911, ப. 679.

மேலும் பார்க்க
--------------

விக்கிமீடியா பொதுவகத்தில்,  
 ***Fortifications***   
என்பதின் ஊடகங்கள் உள்ளன. 

* அரண்மனை
* தமிழர் கோட்டைகளின் பட்டியல்